text: [{"text_idx": "#000000", "text": "Gj\u00f8gnum Akurin hava Sara og Andrew skriva\u00f0 ti\u0301\u00f0indabr\u00e6v, sum er sent u\u0301t i\u0301 hesum d\u00f8gum. Har skriva tey um arbei\u00f0i teirra i\u0301 Skovlunde Frikirke, har uppga\u0301vurnar eru mangar og ymiskar og siga m.a.;\n\u2013 Vit hava nu\u0301 veri\u00f0 i\u0301 Skovlunde Frikirke i sjey a\u0301r og eru fegin um at vera partur av hesi samkomu, hv\u00f8r ynski er at vera eitt andaligt heim fyri \u00f8ll \u00e6ttarli\u00f0, b\u00e6\u00f0i b\u00f8rn, ung, familjur og eldri fo\u0301lk. Eg eri eisini fegin um, at Sara kann standa vi\u00f0 li\u00f0 mi\u0301na i\u0301 einum fullti\u0301\u00f0arverki i\u0301 samkomuni. Ta\u00f0 er eitt tru\u0301arstig, men vit merkja, at Gud er vi\u00f0.\nhevur havt ta gle\u00f0i, at mong eru l\u00f8gst aftrat seinastu a\u0301rini, eisini tilflytarar u\u0301r \u00f8\u00f0rum londum. Og ti\u0301 er hir\u00f0at\u00e6nasta ein ty\u0301\u00f0andi t\u00e6nasta hja\u0301 Saru og Andrew:\n\u2013 Vit arbei\u00f0a saman i\u0301 umsorganar- og hir\u00f0at\u00e6nastu og eru til taks fyri fo\u0301lk, sum ynskja samtalu, ra\u0301\u00f0geving og forb\u00f8n. Vit royna at hja\u0301lpa fo\u0301lki, sum hava avbjo\u0301\u00f0ingar i\u0301 familjuli\u0301vinum \u2013 vit gj\u00f8gnumganga Lukasar evangelii vi\u00f0 ungum manni, sum ny\u0301liga er komin til tru\u0301gv \u2013 vit grei\u00f0a fra\u0301 bo\u00f0skapi Bi\u0301bliunnar og evangeliinum um Jesus fyri eini kvinnu vi\u00f0 New age bakgrund, og vit royna at vitja fo\u0301lk, sum ikki hava eitt breitt sosialt netverk aftan fyri seg."}, {"text_idx": "#000001", "text": "Fyri at hja\u0301lpa fo\u0301lki, sum eru komin u\u0301t \u00f8\u00f0rum londum, hevur ein sokalla\u00f0 \u201csprogkafe\u0301\u201d veri\u00f0 i\u0301 samkomuni einafer\u00f0 um vikuna. Eisini hevur felagsma\u0301lti\u0301\u00f0 einafer\u00f0 um ma\u0301na\u00f0an. Um hesi tilt\u00f8k ver\u00f0ur sagt:"}, {"text_idx": "#000002", "text": "\u2013 Sprogkafe\u0301en hevur veri\u00f0 i\u0301 yvir 5 a\u0301r, og vit hava framvegis samband vi\u00f0 n\u00f8kur fo\u0301lk, serliga fra\u0301 Iran og India. Men ti\u0301at vit upplivdu, at f\u00e6rri fo\u0301lk komu framvi\u00f0, hava vit broytt navni\u00f0 til samtalecafe, so fo\u0301lk kunnu koma framvi\u00f0, ikki bert fyri at fa\u0301a hja\u0301lp vi\u00f0 ma\u0301linum -men eisini av \u00f8\u00f0rum ors\u00f8kum. Korona hevur skert okkara sosiala virksemi naka\u00f0 no\u0301gv, men vit gle\u00f0a okkum aftur ein dag at kunna hava felagsma\u0301lti\u0301\u00f0, har \u00f8ll er v\u00e6lkomin at vera vi\u00f0. Har plaga millum 70 og 90 fo\u0301lk at luttaka, og ofta er umlei\u00f0 fjo\u0301r\u00f0i hv\u00f8r ein perso\u0301nur, sum ikki savnast vi\u00f0 okkum. Ta\u00f0 er eitt gott sta\u00f0 at m\u00f8ta fo\u0301lki og bjo\u0301\u00f0a teimum til tilt\u00f8k i\u0301 samkomuni."}, {"text_idx": "#000003", "text": "Ta\u00f0 hevur veri\u00f0 gott samband millum Sara og Andrew og samkomuna i\u0301 Kristnastopvu, sum tey vitja av og a\u0301.\n\u2013 Vit hava tey si\u0301\u00f0stu, no\u0301gvu a\u0301rini noti\u00f0 gott av samfelagnum vi\u00f0 Kristnastovu, og ta\u00f0 hevur veri\u00f0 ein gle\u00f0i fyri okkum at vitja samkomuna vi\u00f0 j\u00f8vnum millumbili. Dora og Niels Pauli hava veri\u00f0 tru\u0301fastir vinir, og vit sakna tey, nu\u0301 tey eru eru farin heimaftur til F\u00f8roya, men vit ynskja teimum signing Harrans a\u0301 lei\u00f0 teirra framyvir! Ta\u00f0 go\u0301\u00f0a er, at vit eisini hava gott samskifti vi\u00f0 ny\u0301ggju fyrist\u00f8\u00f0uhju\u0301nini, So\u0301lva\u0301 og Ja\u0301kup Hansen, og vit gle\u00f0ast yvir framvegis at kunna vitja i\u0301 Kristnastovu og luttaka a\u0301 m\u00f8tinum fri\u0301ggjadag og sunnudag, ta\u0301 i\u00f0 ta\u00f0 er bru\u0301k fyri ti\u0301. I\u0301 oktober fingu vit b\u00e6\u00f0i h\u00f8vi at luttaka a\u0301 kristnastovustevnuni, og tala u\u0301t fra\u0301 ti\u0301 sto\u0301ra evninum \u201cHvussu liva vit i\u0301 heiminum i\u0301 ljo\u0301sinum av teim si\u0301\u00f0stu ti\u0301\u00f0um.\u201d"}, {"text_idx": "#000004", "text": "Tey koma eisini inn a\u0301 tiltaki\u00f0 \u201cTanke og tro torsdag\u201d, sum er eitt afturvendandi tiltak vi\u00f0 einum vi\u00f0komandi evni. Mo\u0301ti endanum av ti\u0301\u00f0indabr\u00e6vi teirra takka Sara og Andrew \u00f8llum teimum, sum hava sta\u00f0i\u00f0 saman vi\u00f0 teimum i\u0301 verkinum a\u0301 ymsan ha\u0301tt og koma harftrat vi\u00f0 hesum vi\u00f0komandi og aktuellum or\u00f0um:\n\u2013 Mitt i\u0301 eini fra\u0301st\u00f8\u00f0u- so\u0301ttarhalds og avbyrgingarti\u0301\u00f0 er ta\u00f0 gott at hugsa um Jesus og ta kraft Guds, sum var i\u0301 Honum, og sum gj\u00f8rdi, at hann kundi nema vi\u00f0 tey sju\u0301ku, sum \u00f8ll onnur ma\u0301ttu taka fra\u0301st\u00f8\u00f0u til. Ein spedalskur ma\u00f0ur, ein o\u0301rein kvinna vi\u00f0 st\u00f8\u00f0ugu bl\u00f8\u00f0ingum \u2013 b\u00e6\u00f0i merktu hansara lekjandi hendur nema vi\u00f0 tey og gera tey rein og smittufri\u0301. Ba\u0301\u00f0ar fra\u0301grei\u00f0ingarnar eru ein a\u0301minning um, at vit \u00f8ll hava ta dey\u00f0iligu, smittsomu sju\u0301ku, sum eitur synd og hava bru\u0301k fyri einum frelsara, sum ikki er bangin fyri da\u0301lka si\u0301nar hendur, men torir at nema okkum vi\u00f0 krossins fyrigevandi og reinsandi megi. Okkara ynski er, at menniskju, eisini i\u0301 hesum fra\u0301st\u00f8\u00f0uti\u0301\u00f0um, skulu uppliva n\u00e6rveru Jesusar og frelsandi hond hansara i\u0301 li\u0301vi teirra."}]